Schweigaards gates øvre del (øst for krysset med Oslo gate/Grønlandsleiret) er tofeltsvei, mens nedre del har fire til åtte felt, inklusive trikkeskinner der 18-trikken og 19-trikken tidligere gikk, som en del av Ekebergbanen. For øvrig preges Schweigaards gates nedre del av de mange regionbussene og fjernbussene som kjører ut og inn av Oslo Bussterminal. Trafikksituasjonen i øvre del er mindre presset.